b"\n_START_ARTICLE_\nOtto Robsahm (snekker)\n_START_SECTION_\nBakgrunn og virke\n_START_PARAGRAPH_\nHan TV-debuterte i 2000, f\xc3\xb8rst i Hilde Hummelvolls NRK-serie Forandring fryder, deretter i Reparat\xc3\xb8rene og Frokost-TV. Etter det gikk han til TV 2 der han deltok i Katrine Moholts realityserie Nr. 19 og forbrukerprogrammet TV 2 hjelper deg. I 2010 fikk han sitt eget program, Sinnasnekker'n, som har g\xc3\xa5tt p\xc3\xa5 TVNorge siden 2010. _NEWLINE_Robsahm tilbrakte barndommen i b\xc3\xa5de Norge, Alaska og Spania. Han reiste tilbake til Alaska i slutten av 1980-\xc3\xa5rene og etablerte etterhvert eget snekkerfirma, f\xc3\xb8r han kom tilbake i Norge i 1995. I Norge begynte han \xc3\xa5 arbeide med filmkulisser og var blant annet med p\xc3\xa5 \xc3\xa5 lage kulissene til Jakten p\xc3\xa5 nyresteinen. Han lagde ogs\xc3\xa5 UFOen som gruppa Infinity brukte under sin opptreden p\xc3\xa5 Spellemannprisen i 1998. Dette prosjektet brakte ham i kontakt med TV-bransjen og NRK, og i 1999 fikk han tilbud om \xc3\xa5 v\xc3\xa6re med i kanalens nye oppussingsserie Forandring fryder. _NEWLINE_I 2006 deltok han i Skal vi danse._NEWLINE_Robsahm er samboer med Marion Teig (f. 1977). De har siden 2013 v\xc3\xa6rt bosatt p\xc3\xa5 et sm\xc3\xa5bruk i Lier kommune i Buskerud. Han er s\xc3\xb8nn av yrkesmilit\xc3\xa6r Otto Robsahm (f. 1939, d. 1970) som d\xc3\xb8de i en drukningsulykke da Robsahm var to \xc3\xa5r. Han er en fjern slektning av filmskaperen Thomas Robsahm og dobbeltagenten Otto Robsahm."